open-index/open-wikipedia-markdown huggingface dataset:
ปีโอ ตูอีอา

**ปีโอ อีโอเซโฟ ตูอีอา** (, ; เกิด ค.ศ. 1943)) เป็นอูลู-โอ-โตเกเลา (หัวหน้ารัฐบาลโตเกเลา) ถึง 6 ครั้ง ตำแหน่งอูลูจะหมุนเวียนกันทุกปีระหว่าง*ไฟปูเล*ทั้งสาม (หนึ่งคนสำหรับแต่ละอะทอลล์ทั้งสาม) ซึ่งได้รับการเลือกตั้งให้ดำรงตำแหน่งวาระละสามปี ตูอีอาดำรงตำแหน่ง*อูลู*เป็นครั้งที่หกในเดือนกุมภาพันธ์ ค.ศ. 2011 เขายังเป็นไฟปูเลของนูกูโนนูและเป็นสมาชิกสภารัฐบาลที่ดำเนินอยู่ของโตเกเลาด้วย

ภายใต้การนำของตูอีอา โตเกเลากลายเป็นสมาชิกผู้ก่อตั้งกลุ่มผู้นำพอลินีเชียในเดือนพฤศจิกายน ค.ศ. 2011 ซึ่งเป็นกลุ่มระดับภูมิภาคที่มีจุดประสงค์เพื่อร่วมมือกันในประเด็นต่าง ๆ รวมถึงวัฒนธรรมและภาษา การศึกษา การรับมือกับการเปลี่ยนแปลงสภาพภูมิอากาศ และการค้าและการลงทุน

ตูอีอาดำรงตำแหน่งนี้ถึง 5 ครั้ง:
*กุมภาพันธ์ 1996 – กุมภาพันธ์ 1997
*กุมภาพันธ์ 1999 – กุมภาพันธ์ 2000
*กุมภาพันธ์ 2002 – กุมภาพันธ์ 2003
*กุมภาพันธ์ 2005 – กุมภาพันธ์ 2006
*กุมภาพันธ์ 2008 – 21 กุมภาพันธ์ 2009

ในรายชื่อผู้ได้รับเกียรติยศเนื่องในวันคล้ายวันประสูติของสมเด็จพระราชินีนาถ ประจำปี 2006 ตูอีอาได้รับเครื่องราชอิสริยภรณ์ Officer of the New Zealand Order of Merit จากการรับใช้หมู่เกาะโตเกเลา

## อ้างอิง


## ข้อมูล
*Governance of Tokelau 2008

หมวดหมู่:หัวหน้ารัฐบาลโตเกเลา
หมวดหมู่:สมาชิกรัฐสภาโตเกเลา
หมวดหมู่:บุคคลจากนูกูโนนู
โบสถ์นูกูโนนู

**โบสถ์นูกูโนนู** () เป็นโบสถ์คาทอลิกที่อยู่ในอะทอลล์นูกูโนนูของโตเกเลา ดินแดนพึ่งพิงของนิวซีแลนด์ในมหาวมุทรแปซิฟิก ถือเป็นโบสถ์คาทอลิกหลักในโตเกเลา ส่วนอีกแห่งอยู่ในอะทอลล์ฟากาโอโฟ

โบสถ์นี้อยู่ภายใต้เขตบริหารของพันธกิจ ''sui iuris'' แห่งโตเกเลา (*Missio sui iuris Tokelauna*) และผู้นับถือจารีตโรมันหรือละติน โบสถ์นี้อยู่ภายใต้ความรับผิดชอบด้านการดูแลทางศาสนาของหัวหน้าคณะมิชชันนารี

## อ้างอิง
เรือไทยบางปะกง

**เรือหลวง''บางปะกง*** (HTMS *Bangpakong'') สามารถหมายถึง
* เรือหลวงบางปะกง (ลำที่หนึ่ง) - เป็นเรือคอร์เวตจากกองทัพเรือราชอาณาจักรอินเดีย
* เรือหลวงบางปะกง (ลำที่สอง) - เป็นเรือฟริเกตในชุดเรือหลวงเจ้าพระยา

บ
ตำบลโคกกะเทียม

**โคกกะเทียม** เป็นตำบลในอำเภอเมืองลพบุรี จังหวัดลพบุรี พื้นที่เป็นจุดสิ้นสุดของเส้นทางรถไฟยกระดับสายชุมทางบ้านกลับ - ชุมทางโคกกะเทียม ของเส้นทางรถไฟสายเหนือ ซึ่งเป็นที่ตั้งของสถานีรถไฟชุมทางโคกกะเทียม เดิมพื้นที่มีฐานะเป็นสภาตำบล ปัจจุบันอยู่ในความดูแลของเขตองค์การบริหารส่วนตำบลโคกกะเทียมตั้งแต่ปี พ.ศ. 2539

## ที่ตั้งและอาณาเขต
ตำบลโคกกะเทียม มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหนองเต่า และตำบลพุคา (อำเภอบ้านหมี่) และตำบลห้วยโป่ง (อำเภอโคกสำโรง)
* **ทิศตะวันออก** ติดต่อกับตำบลเขาพระงาม และตำบลท่าแค
* **ทิศใต้** ติดต่อกับตำบลพรหมมาสตร์ และตำบลบางขันหมาก
* **ทิศตะวันตก** ติดต่อกับตำบลบางลี่ (อำเภอท่าวุ้ง)
## ประวัติ
โคกกะเทียมเป็นตำบลเก่าแก่ของอำเภอเมืองลพบุรี มณฑลอยุธยา ตั้งเป็นตำบลตั้งแต่ปี พ.ศ. 2440 มีประวัติศาสตร์จากการเป็นที่ตั้งถิ่นฐานของชาวไทยพวนที่อพยพมาจากเมืองเชียงขวาง สาธารณรัฐประชาธิปไตยประชาชนลาวในสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 โดยชื่อของตำบลมาจากคำว่า "โคก" ซึ่งพื้นที่เป็นเนินดิน และ "กะเทียม" เป็นภาษาพวน หมายถึง ต้นพลับพลึง เป็นชื่อหมู่บ้านที่ชาวพวนตั้งชื่อตามชื่อต้นไม้ที่มีอยู่มากในพื้นที่ (ปัจจุบันคือ ตลาดหลังสถานีรถไฟโคกกะเทียม)**'

[[อำเภอโคกสำโรง]]ได้โอนพื้นที่ตำบลธรณี มาขึ้นและยุบรวมเข้ากับตำบลโคกกะเทียม ของอำเภอเมืองลพบุรี ก่อนที่จะเกิดสภาวะเศรษฐกิจตกต่ำหลัง[[สงครามโลกครั้งที่ 2]] [[กระทรวงมหาดไทย (ประเทศไทย)|กระทรวงมหาดไทย]] จึงยุบพื้นที่ตำบลท่าแคโดยให้ 2 หมู่บ้านมาตั้งขึ้นเป็นหมู่ที่ 19 และหมู่ที่ 20 ของตำบลโคกกะเทียม ก่อนที่ปี พ.ศ. 2490 ทางจังหวัดลพบุรีได้แยกพื้นที่หมู่ 1,2 บ้านเขาพระงาม, หมู่ 3 บ้านดอนมะกัก, หมู่ 4,5 บ้านไผ่ขวาง, หมู่ 6 บ้านบ่อแก้ว, หมู่ 7 บ้านเสาธง, หมู่ 8 บ้านสุขขี และหมู่ 9 บ้านสามแยกเขาพระงาม รวม 9 หมู่บ้านของตำบลโคกกะเทียม ออกไปตั้งเป็น ตำบลเขาพระงาม รวมทั้งได้แยกพื้นที่หมู่ 9 บ้านดอนดู่ และหมู่ 10 บ้านเสาธงพัฒนา ของตำบลโคกกะเทียม ไปรวมกับอีก 8 หมู่บ้านของ[[องค์การบริหารส่วนตำบลทะเลชุบศร|ตำบลทะเลชุบศร]] ไปตั้งขึ้นเป็น ตำบลท่าแค

== การปกครองส่วนภูมิภาค ==

=== การปกครองส่วนภูมิภาค ===
ตำบลโคกกะเทียมแบ่งพื้นที่การปกครองออกเป็น 9 [[หมู่บ้าน]] ได้แก่

* **หมู่ที่ 1** บ้านโคกกะเทียม
* **หมู่ที่ 2** บ้านโคกกะเทียม
* **หมู่ที่ 3** บ้านโคกกะเทียม
* **หมู่ที่ 4** บ้านโคกกะเทียม
* **หมู่ที่ 5** บ้านโคกกะเทียม
* **หมู่ที่ 6** บ้านคอกกระบือ
* **หมู่ที่ 7** บ้านคอกกระบือ
* **หมู่ที่ 8** บ้านหนองปลิง
* **หมู่ที่ 9''' บ้านหนองปลิง

## อ้างอิง

โคกกะเทียม
โคกกะเทียม
หมวดหมู่:อำเภอเมืองลพบุรี
บ้านนี้เราเลือกเอง

***บ้านนี้เราเลือกเอง*** (, แปล *Bokutachinchi*) เป็นละครโทรทัศน์ญี่ปุ่นปี ค.ศ. 2025 นำแสดงโดย มิตสึฮิโระ โออิกาวะ, ยูยะ เทโงชิ และทามากิ ชิราโทริ ออกอากาศทุกวันอาทิตย์ตั้งแต่วันที่ 12 ตุลาคม ถึง 14 ธันวาคม ค.ศ. 2025 โดยเผยแพร่ทั่วโลกผ่านเน็ตฟลิกซ์ และออกอากาศในประเทศญี่ปุ่นทางนิปปงทีวี รวมถึงให้บริการผ่านแพลตฟอร์มสตรีมมิงอื่น ๆ เช่น ฮูลู และ TVer

## เรื่องย่อ
เก็นอิจิ ฮาตาโนะ (มิตสึฮิโระ โออิกาวะ) ผู้ดูแลสัตว์วัย 50 ปีผู้โดดเดี่ยวและเป็นเกย์ โหยหาความสัมพันธ์และเพื่อนร่วมชีวิต ขณะที่ ซาคุ ซาคุตะ (ยูยะ เทโงชิ) ครูวัย 38 ปีผู้หมดศรัทธาในความรัก ได้ตัดใจจากการเริ่มต้นความสัมพันธ์ครั้งใหม่ภายหลังการเลิกรา เมื่อทั้งสองได้พบกันโดยบังเอิญ เก็นอิจิเสนอแนวคิดที่จะร่วมกันนิยามความหมายของความรักในแบบของตนเอง ด้วยการตัดสินใจซื้อบ้านร่วมกันเพื่อเป็นสัญลักษณ์แห่งความผูกพันและการเริ่มต้นชีวิตคู่ แผนการอันไม่ธรรมดาของทั้งสองกลับพลิกผันอย่างไม่คาดคิด เมื่อโฮตารุ คูโซโนกิ (ทามากิ ชิราโทริ) ลูกศิษย์ของซาคุ เสนอที่จะซื้อบ้านให้แก่พวกเขาโดยใช้ทรัพย์สมบัติที่เธอเก็บซ่อนไว้

## อ้างอิง

หมวดหมู่:ละครโทรทัศน์ภาษาญี่ปุ่น
หมวดหมู่:ละครโทรทัศน์ญี่ปุ่นในปี พ.ศ. 2568
หมวดหมู่:ละครชายรักชายญี่ปุ่น
หมวดหมู่:ละครโทรทัศน์ของเน็ตฟลิกซ์
หมวดหมู่:ละครโทรทัศน์ญี่ปุ่นในคริสต์ทศวรรษ 2020
เลเลก

"**เลเลก**" () เป็นวงโฟล์กป็อปหญิงล้วนสัญชาติโครเอเชีย ที่ก่อตั้งเมื่อ ค.ศ. 2024 สมาชิกวงประกอบด้วยอินกา เวเชรีนา เปรูชิช, ยูดีตา ชตอร์กา, กอรีนา โอลีวีอา รอกิช, ลารา บรตัน, และมารีนา รัมล์ยัก พวกเธอจะเป็นตัวแทนของในการประกวดเพลงยูโรวิชันปี 2026 ด้วยเพลง "แอนดรอเมดา"

## ประวัติ
เลเลกก่อตั้งขึ้นในซาเกร็บเมื่อ ค.ศ. 2024 สมาชิกวงประกอบด้วยอินกา เวเชรีนา เปรูชิช, ยูดีตา ชตอร์กา, กอรีนา โอลีวีอา รอกิช, ลารา บรตัน, และมารีนา รัมล์ยัก

เมื่อวันที่ 5 ธันวาคม ค.ศ. 2024 เลเลสได้รับการประกาศชื่อเป็นหนึ่งใน 24 ผู้เข้าร่วมการประกวด ** ซึ่งเป็นการประกวดเพลงระดับชาติของโครเอเชียเพื่อคัดเลือกตัวแทนในการประกวดเพลงยูโรวิชันปี 2025 ด้วยเพลง "เดอะโซลออฟมาโซล" ซึ่งพวกเธอได้รับเลือกในทำการแสดงในรอบรองชนะเลิศรอบที่ 1 และได้ผ่านเข้ารอบไป ในการแข่งขันรอบชิงชนะเลิศ พวกเธอแสดงเป็นลำดับที่ 15 โดยได้คะแนนจากคณะกรรมการ 33 คะแนน อยู่ในอันดับที่เจ็ด และได้คะแนนจากผู้ชมทั้งหมด 69 คะแนน อยู่ในอันดับที่สอง ได้คะแนนรวมทั้งหมด 102 คะแนน เป็นอันดับที่สี่ของการประกวด

เมื่อวันที่ 3 ธันวาคม ค.ศ. 2025 ฮาแอร์เตได้ประกาศว่าเลเลกจะเข้าร่วม *[[ดอรา 2026]]* ซึ่งเป็นการประกวดเพลงระดับชาติของโครเอเชียเพื่อคัดเลือกตัวแทนในการประกวดเพลงยูโรวิชันปี 2026 ด้วยเพลง "แอนดรอเมดา" พวกเธอทำการแสดงในรอบรองชนะเลิศรอบแรกเมื่อวันที่ 12 กุมภาพันธ์ ค.ศ. 2026 และได้ผ่านเข้ารอบชิงชนะเลิศ ซึ่งจัดขึ้นในวันที่ 15 กุมภาพันธ์ ด้วยคะแนนรวม 173 คะแนน พวกเขาจึงชนะการประกวดและได้สิทธิ์เป็นตัวแทนของโครเอเชียในการประกวดเพลงยูโรวิชันปี 2026 ในที่สุด

## สมาชิก
### สมาชิกปัจจุบัน
*อินกา เวเชรีนา เปรูชิช (ค.ศ. 2024–ปัจจุบัน)
*ยูดีตา ชตอร์กา (ค.ศ. 2024–ปัจจุบัน)
*กอรีนา โอลีวีอา รอกิช (ค.ศ. 2024–ปัจจุบัน)
*ลารา บรตัน (ค.ศ. 2024–ปัจจุบัน)
*มารีนา รัมล์ยัก (ค.ศ. 2024–ปัจจุบัน)

## ผลงานเพลง
### ซิงเกิล
#### ในฐานะศิลปินหลัก

#### ในฐานะศิลปินร่วม

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:กลุ่มดนตรีสัญชาติโครเอเชีย
หมวดหมู่:วงกลุ่มห้า
หมวดหมู่:ผู้เข้าประกวดการประกวดเพลงยูโรวิชันปี 2026
แอนดรอเมดา (เพลงของเลเลก)

"**แอนดรอเมดา**" () เป็นเพลงโดยเลเลก วงดนตรีสัญชาติโครเอเชีย ซึ่งประพันธ์ขึ้นโดยฟีลิป ลาคกอวิช, ลาซาร์ ปายิช, ตอมีสลาฟ รอซอ, และซอรีกา ปายิช เพลงนี้วางจำหน่ายเมื่อวันที่ 9 มกราคม ค.ศ. 2026 และจะเป็นตัวแทนของในการประกวดเพลงยูโรวิชันปี 2026

## การประกวดเพลงยูโรวิชันปี 2026

### ในยูโรวิชัน
การประกวดเพลงยูโรวิชันปี 2026 จะจัดขึ้นที่วีเนิร์ชทัทฮัลเลอในเวียนนา ประเทศออสเตรีย และจะประกอบด้วยรอบรองชนะเลิศสองรอบในวันที่ 12 และ 14 พฤษภาคมตามลำดับ และรอบชิงชนะเลิศในวันที่ 16 พฤษภาคม ค.ศ. 2026 โครเอเชียได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งแรกของการแสดง

## อ้างอิง

หมวดหมู่:เพลงภาษาโครเอเชีย
หมวดหมู่:เพลงในปี พ.ศ. 2569
หมวดหมู่:ประเทศโครเอเชียในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
สะพานซวงหลง

**สะพานซวงหลง** (, แปลตรงตัวว่า **สะพานมังกรคู่**) หรือที่รู้จักกันทั่วไปว่า **สะพานสิบเจ็ดโค้ง** ตั้งอยู่ที่  ในเทศมณฑลเจี้ยนสุ่ย เขตปกครองตนเองชนชาติฮาหนีและอี หงเหอ มณฑลยูนนาน ประเทศจีน เป็นสะพานหินขนาดใหญ่แบบ 17 โค้ง พาดผ่านจุดบรรจบของ กับแม่น้ำท่าฉง () และชื่อมีที่มาจากการบรรจบกันของสายน้ำทั้งสองสายนี้  

สะพานแห่งนี้ได้รับการยกย่องว่าเป็นสะพานหินโบราณที่มีขนาดใหญ่ที่สุดและมีคุณค่าทางศิลปกรรมมากที่สุดในมณฑลยูนนาน อีกทั้งยังมีความสำคัญในประวัติศาสตร์การสร้างสะพานของจีน และปัจจุบันได้รับการขึ้นทะเบียนเป็นโบราณสถานสำคัญที่ได้รับการคุ้มครองในระดับชาติ

## อ้างอิง

หมวดหมู่:อาคารและสิ่งก่อสร้างในเขตปกครองตนเองฮั่นหนี่และอี๋หงเหอ
หมวดหมู่:สะพานในยูนนาน
หมวดหมู่:สะพานหินในจีน
หมวดหมู่:สะพานโค้งในจีน
หมวดหมู่:สะพานคนเดินในจีน
หมวดหมู่:สะพานที่สร้างเสร็จในศตวรรษที่ 19
หมวดหมู่:สถานที่สำคัญทางประวัติศาสตร์และวัฒนธรรมแห่งชาติในยูนนาน
หมวดหมู่:อาคารและสิ่งก่อสร้างที่สร้างเสร็จในปี 1839
หมวดหมู่:สถาปัตยกรรมในศตวรรษที่ 19 ในจีน
เจxดับเบิลยู

**จองฮัน X วอนอู** (; ) หรือที่รู้จักในชื่อ **เจxดับเบิลยู** (JxW) เป็นยูนิตย่อยลำดับที่สองของวงบอยแบนด์เกาหลีใต้เซเวนทีน ต่อจากบูซ็อกซุน ก่อตั้งโดยเพลดิสเอนเตอร์เทนเมนต์ ในปี ค.ศ. 2024 โดยประกอบด้วยสมาชิก จองฮัน และ วอนอู  

เจจดับเบิลยูเปิดตัวเมื่อวันที่ 17 มิถุนายน ค.ศ. 2024 ด้วยซิงเกิลอัลบั้ม *[[This Man (single album)|This Man]]*

## ผลงานเพลง

### ซิงเกิลอัลบั้ม

### ซิงเกิล

## อ้างอิง

หมวดหมู่:วงดนตรีเคป็อป
หมวดหมู่:วงดนตรีที่ก่อตั้งในปี ค.ศ. 2024
หมวดหมู่:บอยแบนด์เกาหลีใต้
หมวดหมู่:ศิลปินในสังกัดเพลดิสเอนเตอร์เทนเมนต์
หมวดหมู่:วงดนตรีป็อปเกาหลีใต้
หมวดหมู่:เซเว่นทีน (วงดนตรีเกาหลีใต้)
หมวดหมู่:วงดนตรีคู่เกาหลีใต้
หมวดหมู่:วงดนตรีที่ก่อตั้งในเกาหลีใต้ในปี 2024
โฮชิ X อูจี

**โฮชิ X อูจี** (; ) หรือที่รู้จักในชื่อ **HxW** เป็นยูนิตย่อยลำดับที่สามของวงบอยแบนด์เกาหลีใต้เซเวนทีนต่อจากบูซ็อกซุน และ เจxดับเบิลยู ก่อตั้งโดยเพลดิสเอนเตอร์เทนเมนต์ ในปี ค.ศ. 2025 ประกอบด้วยสมาชิก โฮชิ และ อูจี  

ทั้งสองเริ่มทำกิจกรรมร่วมกันครั้งแรกในปี ค.ศ. 2017 จากเพลง "Bring It" () ซึ่งเป็นเพลงบีไซด์จากอัลบั้ม *[[Teen, Age]]* และต่อมาได้เปิดตัวยูนิตอย่างเป็นทางการเมื่อวันที่ 10 มีนาคม ค.ศ. 2025 ด้วยซิงเกิลอัลบั้ม *[[Beam (single album)|Beam]]*

## อาชีพ
### ค.ศ. 2017: ก่อตั้งด้วยเพลง "Bring It"
โฮชิและอูจีปล่อยเพลงร่วมกันครั้งแรกในปี ค.ศ. 2017 กับเพลง "Bring It" () ซึ่งเป็นเพลงบีไซด์จากอัลบั้ม *[[Teen, Age]]* อัลบั้มที่ประกอบด้วยเพลงจากการจับคู่สมาชิกวงเซเวนทีนในรูปแบบต่าง ๆ เพลงดังกล่าวเปิดตัวและทำอันดับสูงสุดที่อันดับ 95 บนGaon Chartของเกาหลีใต้  

เพลงนี้ถูกนำไปแสดงสดตลอดทัวร์คอนเสิร์ต Ideal Cut Tour ของเซเวนทีน และในงานประกาศรางวัล Mnet Asian Music Awards 2018 ที่ฮ่องกง

## ผลงานเพลง

### ซิงเกิลอัลบั้ม

### ซิงเกิล

## อ้างอิง
จังหวัดอาลีโบรี

**อาลีโบรี** (; ) เป็นจังหวัด () ที่มีขนาดใหญ่ที่สุดและตั้งอยู่เหนือสุดของประเทศเบนิน ตั้งอยู่ทางตะวันออกเฉียงเหนือของประเทศ โดยมีพรมแดนติดกับประเทศบูร์กินาฟาโซ ประเทศไนเจอร์ และประเทศไนจีเรีย ส่วนภายในประเทศมีพรมแดนติดกับอาตาโกรา และบอร์กู

จังหวัดอาลีโบรีจัดตั้งขึ้นในปี ค.ศ. 1999 โดยแยกออกจากจังหวัดบอร์กู และตั้งชื่อตามแม่น้ำอาลีโบรี

ณ ปี ค.ศ. 2013 จังหวัดมีประชากรรวม 867,463 คน แบ่งเป็นชาย 431,357 คน และหญิง 436,106 คน คิดเป็นสัดส่วนเพศหญิงร้อยละ 50.30 ประชากรในเขตชนบทมีร้อยละ 75.70 ขณะที่ประชากรในเขตเมืองมีร้อยละ 24.30 กำลังแรงงานรวมมีจำนวน 201,622 คน โดยร้อยละ 25.40 เป็นสตรี สัดส่วนครัวเรือนที่ไม่มีการศึกษาอยู่ที่ร้อยละ 83.70

## อ้างอิง


หมวดหมู่:จังหวัดต่างของประเทศเบนิน
หมวดหมู่:รัฐและดินแดนที่ก่อตั้งขึ้นในปี ค.ศ. 1999
ตำบลหนองทรายขาว

**หนองทรายขาว** เป็นตำบลในอำเภอบ้านหมี่ จังหวัดลพบุรี เป็นที่ตั้งของสถานีรถไฟหนองทรายขาวของเส้นทางรถไฟสายเหนือ เดิมพื้นที่มีฐานะเป็นสภาตำบล ปัจจุบันอยู่ในความดูแลของเขตองค์การบริหารส่วนตำบลหนองทรายขาวตั้งแต่ปี พ.ศ. 2539

## ที่ตั้งและอาณาเขต
ตำบลหนองทรายขาว มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลโพนทอง ตำบลบ้านกล้วย ตำบลบ้านทราย ตำบลหินปัก และตำบลบางกะพี้
* **ทิศตะวันออก** ติดต่อกับตำบลหลุมข้าว และตำบลห้วยโป่ง (อำเภอโคกสำโรง)
* **ทิศใต้** ติดต่อกับตำบลพุคา
* **ทิศตะวันตก** ติดต่อกับตำบลหนองเต่า และตำบลสนามแจง
## ประวัติ
หนองทรายขาวเดิมเป็นหมู่บ้านในเขตตำบลพุคา อำเภอบ้านหมี่ ปี พ.ศ. 2489 ทางจังหวัดลพบุรีได้แยกพื้นที่หมู่ 9,10 บ้านมะขามเฒ่า, หมู่ 11 บ้านสระเตย (สระเตยน้อย,สระเตยใหญ่) ของตำบลโพนทอง และหมู่ 1 บ้านหนองทรายขาว, หมู่ 2 บ้านเนินยาว ของตำบลพุคา รวม 5 หมู่บ้าน ออกมาตั้งเป็นตำบลหนองทรายขาว

## การปกครองส่วนภูมิภาค

### การปกครองส่วนภูมิภาค
ตำบลหนองทรายขาวแบ่งพื้นที่การปกครองออกเป็น 7 หมู่บ้าน ได้แก่

* **หมู่ที่ 1** บ้านมะขามเฒ่า
* **หมู่ที่ 2** บ้านมะขามเฒ่า
* **หมู่ที่ 3** บ้านสระเตยน้อย
* **หมู่ที่ 4** บ้านสระเตยใหญ่
* **หมู่ที่ 5** บ้านหนองทรายขาว
* **หมู่ที่ 6** บ้านเนินยาว
* **หมู่ที่ 7** บ้านคลอง

## อ้างอิง

หนองทรายขาว
หนองทรายขาว
หมวดหมู่:อำเภอบ้านหมี่
มิสแกรนด์ชัยนาท

**มิสแกรนด์ชัยนาท** เป็นการประกวดความงามระดับจังหวัด โดยมีวัตถุประสงค์เพื่อคัดเลือกตัวแทนจากจังหวัดชัยนาทเข้าร่วมการประกวดมิสแกรนด์ไทยแลนด์ จัดการประกวดขึ้นครั้งแรกในปี พ.ศ. 2560 โดยเฉลิมชัย อินน้อย หรือที่รู้จักในชื่อ เล็กซ์ซี่ ขยี้ดารา นักข่าวบันเทิงชื่อดัง

จนถึงปัจจุบัน ตัวแทนจากจังหวัดชัยนาทยังไม่เคยคว้าตำแหน่งมิสแกรนด์ไทยแลนด์ ผลงานที่ดีที่สุดในการประกวดคือการคว้าตำแหน่งรองชนะเลิศอันดับที่ 5 ซึ่งทำได้ในการประกวดปี พ.ศ. 2567 โดย ภรภัค วราโสภณภักดี

## การประกวด
ตารางต่อไปนี้แสดงรายละเอียดการจัดการประกวดมิสแกรนด์ชัยนาทในแต่ละปีนับตั้งแต่ปี พ.ศ. 2560

;Notes

## อ้างอิง

ชัยนาท
หมวดหมู่:วัฒนธรรมของจังหวัดชัยนาท
ตราแผ่นดินของโตเกเลา

**ตราแผ่นดินของโตเกเลา**ประกอบด้วย ซึ่งเป็นกล่องใส่อุปกรณ์ตกปลาไม้แกะสลักแบบดั้งเดิมของโตเกเลาที่ชาวประมงท้องถิ่นใช้ ไม้กางเขนสีขาวตรงกลางและจารึกด้านล่าง  (ภาษาโตเกเลา แปลว่า "โตเกเลาแด่พระเจ้า") สะท้อนให้เห็นถึงอิทธิพลของศาสนาคริสต์ในโตเกเลาอย่างมาก

รัฐสภาโตเกเลา หรือโฟโนสามัญ ใช้ตรารูปแบบเหมือนกัน โดยมีมงกุฎเซนต์เอ็ดเวิร์ดอยู่ด้านบน

## ประวัติ
โฟโนสามัญอนุมัติแบบตราแผ่นดินประจำชาติในเดือนพฤษภาคม ค.ศ. 2008 ก่อนหน้านี้ได้ใช้ตราแผ่นดินและธงชาตินิวซีแลนด์ ธงชาติใหม่ก็ได้รับการรับรองในเวลาเดียวกันด้วย

ตราสัญลักษณ์ของโฟโนสามัญเป็นตราแผ่นดินประจำชาติที่มีมงกุฎหลวง ได้รับการอนุมัติจาก Garter Principal King of Arms และสมเด็จพระราชินีนาถเอลิซาเบธที่ 2 โดยผู้สำเร็จราชการ เซอร์ เจอร์รี มาเตปาราเอเป็นผู้มอบให้แก่อูลู-โอ-โตเกเลา อาลีกี ไฟปูเล ซาเลซีโอ ลูอี เมื่อวันที่ 7 ตุลาคม ค.ศ. 2013 

## ดูเพิ่ม
* ธงชาติโตเกเลา
* เตอาตูอาโอโตเกเลา

## อ้างอิง

## แหล่งข้อมูลอื่น
*Tuluma (Fishing Tacle Box) on the website of Te Papa, Museum of New Zealand

โตเกเลา
หมวดหมู่:โตเกเลา
หมวดหมู่:ตราแผ่นดินที่มีไม้กางเขน
อาณาจักรเวสาลี

**อาณาจักรเวสาลี** (ยะไข่: ဝေသာလီ; มคธ ปรากฤต: **เวสาลี**) เป็นอาณาจักรโบราณที่เจริญรุ่งเรืองในภูมิภาคยะไข่ ปัจจุบันคือรัฐยะไข่ ประเทศพม่าและภาคจิตตะกอง ประเทศบังกลาเทศ ตั้งแต่ประมาณ ค.ศ. 370 ถึง ค.ศ. 818 เวสาลี ก่อตั้งขึ้นโดยสืบทอดต่อจากอาณาจักรธัญญวดี และยังเป็นหนึ่งในอาณาจักรยะไข่ที่รับอิทธิพลจากอินเดียมากที่สุด โดยเชื่อมโยงเอเชียใต้และเอเชียตะวันออกเฉียงใต้ผ่านการค้าและการแลกเปลี่ยนทางศาสนา

หลังการเสื่อมอำนาจของธัญญวดี ศูนย์กลางอำนาจของรัฐยะไข่ได้ย้ายไปที่เวสาลี ทำให้เกิดยุคทองในช่วงต้นของภูมิภาคนี้ ในช่วงเวลานี้ อิทธิพลของเวสาลีแผ่ขยายไปทั่วหุบเขาแม่น้ำกะล่าดานและเล่-มโหย่ และไปไกลถึงจิตตะกอง ประเทศบังกลาเทศในปัจจุบัน เวสาลี เป็นเมืองหลวงของอาณาจักรนี้

## ศัพทมูลวิทยา
เวสาลี (ไวศาลี) ได้รับการตั้งชื่อตามเมืองเวสาลีในอินเดีย ซึ่งเป็นที่นิยมในประเพณีศาสนาพุทธ

## อ้างอิง

หมวดหมู่:รัฐสิ้นสภาพในประเทศพม่า
หมวดหมู่:ราชอาณาจักรในอดีต
หมวดหมู่:อ่าวเบงกอล
หมวดหมู่:ประวัติศาสตร์ยะไข่
ราตาตอสเกอร์

thumb|right|ภาพเขียนในคริสตวรรษที่ 17 ซึ่งพรรณาถึงราคาตอสเกอร์

ในเทวตำนานนอร์ส **ราตาตอสเกอร์** () คือกระรอกที่อาศัยอยู่บนต้นพิภพอึกก์ดราซิลล์ (Yggdrasill) มันทำหน้าที่เป็นผู้ส่งสารวิ่งขึ้นลงระหว่างยอดไม้และรากไม้เพื่อถ่ายทอดคำด่าทอและข้อความแสดงความพยาบาทระหว่างอินทรีนิรนาม ที่อาศัยอยู่ส่วนเรือนยอด และนาคานีดฮ็อกเกอร์ (Níðhöggr) ที่กัดกินรากไม้อยู่เบื้องล่าง 

ร้อยแก้วเอ็ดดามีการระบุชัดเจนว่าภารกิจเพียงอย่างเดียวของกระรอกตนนี้คือการยุยงให้อินทรีและมังกรเกิดความบาดหมางและโกรธเคืองกันอยู่ตลอดเวลาผ่านคำพูดเสียดสี นักวิชาการตีความว่า ราตาตอสเกอร์คือตัวแทนของความตึงเครียดที่ดำรงอยู่ระหว่างขั้วตรงข้ามในจักรวาลวิทยา รวมถึงเป็นสัญลักษณ์ของการสื่อสารที่บิดเบือนซึ่งสามารถสร้างความสั่นสะเทือนได้แม้ในระดับรากฐานของพิภพ

## อ้างอิง

Rat
อาณาจักรล่องเจะ

**อาณาจักรล่องเจะ** () เป็นอาณาจักรยะไข่สุดท้ายในสมัยเล่-มโหย่ ตั้งอยู่ในรัฐยะไข่ตอนเหนือ ทางตะวันตกของประเทศพม่าในปัจจุบัน ตาม*[[พงศาวดารยะไข่ ฉบับใหม่]]* อาณาจักรล่องเจะก่อตั้งขึ้นเมื่อวันที่ 22 เมษายน ค.ศ. 1251 สืบต่อจากอาณาจักรเวสาลี และมีขึ้นมาก่อนอาณาจักรมเยาะอู้   

ล่องเจะเจริญรุ่งเรืองในฐานะศูนย์กลางการค้าระหว่างเอเชียใต้และเอเชียตะวันออกเฉียงใต้ สินค้าส่งออกได้แก่ ข้าว งาช้าง และเครื่องเคลือบ ส่วนสินค้านำเข้าได้แก่ สิ่งทอเบงกอลและเครื่องเทศ 

เมืองหลวง ล่องเจะ ตั้งอยู่ในทำเลที่ตั้งทางยุทธศาสตร์ในหุบเขาแม่น้ำกะล่าดาน ซึ่งมีที่ดินอุดมสมบูรณ์และสามารถเข้าถึงเส้นทางการค้าทางทะเลได้ ตำแหน่งป้องกันตนเองจากการรุกรานจากทางตะวันออก (พม่า) และทางตะวันตก (เบงกอล) ทำให้ที่นี่กลายเป็นศูนย์กลางทางการเมืองและเศรษฐกิจ

## ช่วงเวลา
อาณาจักรนี้ก่อตั้งขึ้นในปี ค.ศ. 1237 โดย พระเจ้าอะลอมาพยู หลังจากการล่มสลายของอาณาจักรเวสาลีในช่วงปลายคริสต์ศตวรรษที่ 13 การรุกรานของจักรวรรดิมองโกล ทำให้อาณาจักรพุกามที่อยู่ใกล้เคียงอ่อนแอลง ส่งผลให้อาณาจักรล่องเจะสามารถเสริมสร้างความแข็งแกร่งให้กับตนเองได้ อย่างไรก็ตาม ใน ค.ศ. 1404–1406 อาณาจักรอังวะของพม่าได้รุกรานเข้ามา ทำให้อาณาจักรยะไข่แห่งนี้ถูกโค่นล้มชั่วคราว ใน ค.ศ. 1429 พระเจ้ามี่นซอโมนได้รับการสนับสนุนจากสุลต่านแห่งเบงกอลในการทวงบัลลังก์คืน และตัดสินใจย้ายเมืองหลวงไปยังเมืองมเยาะอู้ใน ค.ศ. 1430 อาณาจักรล่องเจะก็สิ้นสุดลงเมื่อเมืองมเยาะอู้กลายเป็นศูนย์กลางทางการเมืองและวัฒนธรรมแห่งใหม่ของยะไข่

ค.ศ. 1294 อาณาจักรถูกรุกรานโดยชาวไทใหญ่ แต่ก็สามารถขับไล่ไปได้สำเร็จ

ค.ศ. 1327 อาณาจักรปี้นยะได้โจมตีเกาะรามรีของอาณาจักรและจับกุมพลเมืองไปบางส่วน ต่อมาใน ค.ศ. 1334 ชาวไทใหญ่ได้โจมตีจากแม่น้ำเล่-มโหย่ ในการตอบโต้ พระเจ้ามี่นที่ จึงส่งกองทัพข้ามเทือกเขายะไข่ไปโจมตีเมืองตะแยะ หลังจากการรบ พระเจ้ามี่นที่ ได้ก่อตั้งเมืองอ้านขึ้นใน ค.ศ. 1334/1335 เพื่อเป็นจุดพักระหว่างทางผ่านเทือกเขายะไข่ไปยังมี่นบู้

ในรัชสมัยของพระเจ้าทินเซ่ ช่วงปลายปี ค.ศ. 1394 พระองค์เปิดฉากการรบกับอาณาจักรอังวะ 

ในช่วงต้นคริสต์ศตวรรษที่ 15 การรุกรานซ้ำแล้วซ้ำเล่าจากพม่าและการทับถมของตะกอนในแม่น้ำกะล่าดาน ทำให้ความอยู่รอดของเมืองล่องเจะลดลงอย่างมาก และหายนะครั้งสุดท้ายเกิดขึ้นใน ค.ศ. 1404 เมื่อกองกำลังของอังวะเข้ายึดครองเมือง ทำให้ราชวงศ์ต้องลี้ภัย

## ดูเพิ่ม
* ประวัติศาสตร์ยะไข่
* ยะไข่

## อ้างอิง

หมวดหมู่:รัฐสิ้นสภาพในประเทศพม่า
หมวดหมู่:ราชอาณาจักรในอดีต
หมวดหมู่:อ่าวเบงกอล
หมวดหมู่:ประวัติศาสตร์ยะไข่
มิสแกรนด์ยโสธร

***มิสแกรนด์ยโสธร*** เป็นการประกวดความงามระดับจังหวัด โดยมีวัตถุประสงค์เพื่อคัดเลือกตัวแทนจากจังหวัดยโสธรเข้าร่วมการประกวดมิสแกรนด์ไทยแลนด์ จัดการประกวดครั้งแรกในปี พ.ศ. 2559 โดยบริษัทผู้จัดงานอีเวนต์ ดับเบิล บี แมเนจเมนท์ (Double B Management) ซึ่งมีปรีมาศ เหมะธุลิน (Preemart Hemathulin) ดำรงตำแหน่งประธานบริษัท

ตัวแทนจากจังหวัดยโสธรยังไม่เคยคว้าตำแหน่งหรือเข้ารอบในการประกวดมิสแกรนด์ไทยแลนด์

## อ้างอิง

ยโสธร
หมวดหมู่:วัฒนธรรมของจังหวัดยโสธร
ยุคก่อนประวัติศาสตร์ในพม่า

**ยุคก่อนประวัติศาสตร์ในพม่า** ครอบคลุมระยะเวลาหลายแสนปีจนถึงประมาณ 200 ปีก่อนคริสตกาล หลักฐานทางโบราณคดีแสดงให้เห็นว่า*[[โฮโมอิเร็กตัส]]* อาศัยอยู่ในภูมิภาคที่ปัจจุบันรู้จักกันในชื่อพม่ามาตั้งแต่ 750,000 ปีก่อนคริสตกาล และ*[[มนุษย์|โฮโมเซเปียนส์]]*เมื่อประมาณ 11,000 ปีก่อนคริสตกาล ใน วัฒนธรรมยุคหินเรียกว่ายุค *อันยาเทียน (Anyathian, အညာသိယ)* ชื่อยุคอันยาเทียน ตั้งตามแหล่งโบราณคดีในเขตแห้งแล้งตอนกลางซึ่งเป็นที่ตั้งของการค้นพบการตั้งถิ่นฐานยุคแรกส่วนใหญ่ ยุคอันยาเทียนเป็นยุคที่พืชและสัตว์ได้รับการเลี้ยงเป็นครั้งแรก และเครื่องมือหินขัดเงาปรากฏขึ้นในพม่า แม้ว่าแหล่งโบราณคดีเหล่านี้จะตั้งอยู่ในพื้นที่อุดมสมบูรณ์ แต่หลักฐานแสดงให้เห็นว่าผู้คนในยุคแรกเหล่านี้ยังไม่คุ้นเคยกับวิธีการเกษตร

ยุคสำริดเริ่มต้นขึ้นราว 1,500 ปีก่อนคริสตกาล เมื่อผู้คนในภูมิภาคนี้เริ่มแปรรูปทองแดงเป็นสัมฤทธิ์ ปลูกข้าว และเลี้ยงไก่และหมู ยุคเหล็กเริ่มต้นขึ้นราว 500 ปีก่อนคริสตกาล เมื่อมีการค้นพบแหล่งที่อยู่อาศัยที่เกี่ยวข้องกับการผลิตเหล็กในพื้นที่ทางใต้ของเมืองมัณฑะเลย์ในปัจจุบัน หลักฐานยังแสดงให้เห็นถึงแหล่งปลูกข้าวที่มีหมู่บ้านขนาดใหญ่และเมืองเล็ก ๆ ที่ทำการค้ากับพื้นที่โดยรอบและไกลถึงประเทศจีน ระหว่าง 500 ปีก่อนคริสตกาลถึง 200 ปีคริสตกาล โลงศพที่ตกแต่งด้วยสัมฤทธิ์และหลุมฝังศพที่เต็มไปด้วยเศษเครื่องปั้นดินเผาจากการจัดงานเลี้ยงและดื่มกิน แสดงให้เห็นถึงวิถีชีวิตของสังคมที่มั่งคั่งของพวกเขา

หลักฐานการค้าชี้ให้เห็นถึงการอพยพอย่างต่อเนื่องตลอดช่วงยุคก่อนประวัติศาสตร์ แม้ว่าหลักฐานการอพยพครั้งใหญ่ที่สุดจะชี้ไปถึงประมาณ 200 ปีก่อนคริสตกาล เมื่อชาวปยูซึ่งเป็นผู้อยู่อาศัยกลุ่มแรกสุดของพม่าที่มีบันทึกหลงเหลืออยู่ เริ่มอพยพเข้ามาในหุบเขาแม่น้ำอิรวดีตอนบนจากมณฑลยูนนานในปัจจุบัน ชาวปยูได้ตั้งถิ่นฐานขึ้นทั่วบริเวณที่ราบ โดยมีศูนย์กลางอยู่ที่จุดบรรจบกันของแม่น้ำอิรวดีกับแม่น้ำชี่น-ดวี่น ซึ่งมีผู้คนอาศัยอยู่มาตั้งแต่ยุคหินเก่า ต่อมาก็มีกลุ่มต่าง ๆ เช่นชาวมอญ ชาวยะไข่ และชาวพม่า เข้ามาตั้งถิ่นฐานในช่วงสหัสวรรษแรกของคริสตกาล ในช่วงยุคพุกามจารึกแสดงให้เห็นว่าชาวเสต กะดุ สะกอ กะยัน ปะหล่อง ว้า และฉาน ก็อาศัยอยู่ในหุบเขาแม่น้ำอิรวดีและบริเวณโดยรอบเช่นกัน

## ช่วงเวลา

## อ้างอิง
; เชิงอรรถ

;บรรณานุกรม

* 
* 
* 
* 
* 
* 
* 
* 
* 
* 

หมวดหมู่:ประวัติศาสตร์พม่า
หมวดหมู่:ประวัติศาสตร์พม่าแบ่งตามช่วงเวลา
หมวดหมู่:เอเชียยุคก่อนประวัติศาสตร์
การลักพาตัวหวังซิง

เมื่อวันที่ 3 มกราคม ค.ศ. 2025 นักแสดงชาวจีน **หวัง ซิง** () ถูกลักพาตัวโดยกลุ่มฉ้อโกงที่มีฐานอยู่ในประเทศเมียนมา และถูกบังคับให้ทำงานในศูนย์หลอกลวงทางออนไลน์ หวังเดินทางมายังกรุงเทพมหานครจากนครเซี่ยงไฮ้ หลังได้รับข้อเสนอบทบาทการแสดงปลอม และต่อมาถูกพาตัวไปยังเมียวดี

ภายหลังการดำเนินการทางกฎหมายและการรณรงค์บนสื่อสังคมออนไลน์ที่แพร่กระจายอย่างรวดเร็วโดยเจียเจีย () แฟนสาวของหวัง ทางการจีนและไทยได้ร่วมกันเปิดการสอบสวนเพื่อติดตามค้นหาและช่วยเหลือเขา โดยในที่สุดพบตัวหวังหลังจากนั้น 4 วัน

ตามรายงานเมื่อเดือนมกราคม ค.ศ. 2025 ของเครือข่ายภาคประชาสังคมเพื่อการช่วยเหลือเหยื่อการค้ามนุษย์ มีการประเมินว่ามีผู้คนมากกว่า 6,000 คนจาก 21 ประเทศ ถูกควบคุมตัวและถูกบังคับให้ทำงานในศูนย์หลอกลวงทางออนไลน์ในประเทศเมียนมา ขณะที่ดัชนีอาชญากรรมองค์กรระดับโลก (Global Organized Crime Index) ได้จัดให้เมียนมาเป็น “ศูนย์กลางอาชญากรรมองค์กรที่ใหญ่ที่สุด” ของโลกในปี ค.ศ. 2025 

## อ้างอิง

หมวดหมู่:อาชญากรรมไซเบอร์
หมวดหมู่:องค์กรอาชญากรรมข้ามชาติ
ยูนิทรี

**ยูนิทรี** () ชื่อบริษัทหุ่นยนต์ภายใต้ชื่อบริษัท **หางโจว อวี่ซู่ เทคโนโลยี** (Hangzhou Yushu Technology Co., Ltd. () มีสำนักงานใหญ่ตั้งอยู่ในหางโจว ประเทศจีน บริษัทมีความเชี่ยวชาญด้านหุ่นยนต์สี่ขาที่มุ่งเน้นตลาดผู้บริโภครายบุคคล บริษัทก่อตั้งโดย หวัง ซิงซิง ในเดือนพฤษภาคม ค.ศ. 2016

## ผลิตภัณฑ์
บริษัทยูนทรีมีผลิตภัณฑ์หุ่นยนต์เริ่มต้นจากหุ่นยนต์ XDog ที่มีลักษณะคล้ายสุนัข เป็นหุ่นยนต์สี่ขา โดยผลิตภัณฑ์ทั้งหมดประกอบด้วย
*2016 - XDog
*2023 - Go2, H1, B2
*2024 - G1
*2025 - R1, A2, H2

ยูนิทรีได้รับเงินสนับสนุนหลายส่วนจาก HongShan, Matrix Partners, และ Shunwei Capital

File:HK WCN 灣仔北 Wan Chai North 香港會展 HKCEC 建造創新博覽會 Construction Innovation Expo December 2022 Px3 119.jpg|Unitree Go1 และ B1
File:Unitree G1.jpg|Unitree G1 ในงาน Uav expo 2024


## อ้างอิง

หมวดหมู่:หุ่นยนต์
หมวดหมู่:สาธารณรัฐประชาชนจีน
จาง หมิน

**จาง หมิน** () เป็นขุนนางและขุนพลชาวจีนในยุคราชวงศ์ฮั่นตะวันออก (東漢 *ตงฮั่น*) ดำรงตำแหน่งข้าหลวงมณฑล (刺史 *ชื่อฉื่อ*) ของมณฑลยังจิ๋ว (揚州 *หยางโจว*) ในรัชสมัยพระเจ้าเลนเต้ (漢靈帝 *ฮั่นหลิงตี้*) จาง หมินมีความรอบรู้และคุ้นเคยกับภูมิประเทศ ขนบธรรมเนียมประเพณี และผู้คนในภูมิภาคตะวันตก (西域 *ซี-ยฺวี่*) จาง หมินเป็นบิดาของจาง หง (臧洪) ขุนพลและขุนศึกในช่วงปลายยุคราชวงศ์ฮั่นตะวันออก

## ประวัติ
จาง หมินเป็นชาวอำเภอเช่อหยาง (射陽縣 *เช่อหยางเซี่ยน*) เมืองกองเหลง (廣陵郡 *กว่างหลิงจฺวิ้น*) ซึ่งปัจจุบันคือเมืองเช่อหยางหู (射陽湖鎮 *เช่อหยางหูเจิ้น*) ทางตะวันออกเฉียงเหนือของอำเภอเป่าอิง (寶應縣 *เป่าอิงเซี่ยน*) นครหยางโจว (揚州市 *หยางโจวชื่อ*) มณฑลเจียงซู (江蘇) 

จาง หมินมีความสามารถในด้านการบริหารราชการ เมื่อเข้ารับราชการก็มีชื่อเสียงในฐานะข้าราชการที่ดี จาง หมินเริ่มรับราชการเป็นเจ้าพนักงานในที่ว่าการมณฑลชีจิ๋ว (徐州 *สฺวีโจว*) ต่อมาได้เป็นขุนนางในสำนักของเสนาบดีมหาดไทย (司徒 *ซือถู*) ต่อมาได้รับการแต่งตั้งเป็นนายอำเภอ (令 *ลิ่ง*) ของอำเภอหลูหนู (盧奴縣 *หลูหนูเซี่ยน*) ที่ว่าการมณฑลกิจิ๋ว (冀州 *จี้โจว*) เสนอชื่อจาง หมินว่าเป็นผู้มีความสามารถโดดเด่นเป็นพิเศษ จาง หมินจึงได้รับการแต่งตั้งเป็นข้าหลวงมณฑล (刺史 *ชื่อฉื่อ*) ของมณฑลยังจิ๋ว (揚州 *หยางโจว*)

ช่วงเวลาระหว่างวันที่ 4 ธันวาคม ค.ศ. 172 ถึง 1 มกราคม ค.ศ. 173 ในรัชสมัยพระเจ้าเลนเต้ (漢靈帝 *ฮั่นหลิงตี้*) หือฉง (許昌 *สฺวี่ ชาง*) ก่อกบฏขึ้นในอำเภอโกวจาง (句章縣 *โกวจางเซี่ยน*) เมืองห้อยเข (會稽郡 *ไคว่จีจฺวิ้น*) สถาปนาตนเป็นพระเจ้ายังเป๋ง (陽明皇帝 *หยางหมิงหฺวางตี้*) และแต่งตั้งสฺวี่ เชิง (許生) ผู้บิดาเป็นอ๋องแห่งเยฺว่ (越王 *เยฺว่หวาง*) หือฉงและบุตรชายชื่อสฺวี่ เฉา (許韶) ร่วมกันปลุกระดมผู้คนในหลายอำเภอให้ร่วมก่อกบฏ มีคนเข้าร่วมหลายหมื่นคน ราชสำนักของราชวงศ์ฮั่นมอบหมายให้จาง หมินและเฉิน อิ๋น (陳夤) เจ้าเมือง (太守 *ไท่โฉ่ว*) ของเมืองตันเอี๋ยง (丹陽郡 *ตานหยางจฺวิ้น*) นำพลไปปราบกบฏ

เมื่อ ค.ศ. 174 ซุนเกี๋ยน (孫堅 *ซุน เจียน*) ซึ่งเวลานั้นดำรงตำแหน่งนายกองพัน (司馬 *ซือหม่า*) ประจำเมืองง่อกุ๋น (吳郡 *อู๋จฺวิ้น*) ระดมกำลังทหารได้พันกว่านาย แล้วยกมาสมทบกับจาง หมินและเฉิน อิ๋นในการปราบกบฏหือฉง ต่อมาในช่วงระหว่างวันที่ 12 ธันวาคม ค.ศ. 174 ถึง 9 มกราคม ค.ศ. 175 จาง หมินพร้อมด้วยเฉิน อิ๋นและซุนเกี๋ยนปราบปรามกบฏหือฉงและสังหารหือฉงได้สำเร็จ จาง หมินเสนอความดีความชอบของซุนเกี๋ยนจากการมีส่วนร่วมในการปราบกบฏหือฉง ซุนเกี๋ยนจึงได้รับการแต่งตั้งเป็นผู้ช่วยนายอำเภอประจำอำเภอเหยียนตู๋ (鹽瀆縣 *เหยียนตู๋เซี่ยน*) ส่วนจาง หมินได้รับการแต่งตั้งให้เป็นเจ้าเมืองของเมืองตันเอี๋ยง

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* 

หมวดหมู่:บุคคลที่เกิดในคริสต์ศตวรรษที่ 2
หมวดหมู่:ข้าราชการของราชวงศ์ฮั่น
หมวดหมู่:ขุนพลในยุคราชวงศ์ฮั่น
โอเพนคลอว์

**โอเพนคลอว์** (; เดิมชื่อ **Clawdbot** และ **Moltbot**) เป็นซอฟต์แวร์เสรีและโอเพนซอร์สประเภทตัวแทนปัญญาประดิษฐ์ (AI) พัฒนาโดย ปีเตอร์ ชไตน์แบร์เกอร์ มันเป็นตัวแทนอัตโนมัติที่สามารถดำเนินงานตามคำสั่งผ่านแบบจำลองภาษาขนาดใหญ่ (LLM) โดยใช้แพลตฟอร์มส่งข้อความเป็นส่วนติดต่อผู้ใช้หลัก

โอเพนคลอว์ได้รับความนิยมในช่วงปลายเดือนมกราคม ค.ศ. 2026 โดยได้รับการกล่าวถึงจากลักษณะโอเพนซอร์สและกระแสความนิยมแบบไวรัลของโครงการ Moltbook เมื่อวันที่ 14 กุมภาพันธ์ ค.ศ. 2026 ชไตน์แบร์เกอร์ประกาศว่าเขาจะเข้าร่วมงานกับโอเพนเอไอ และโครงการจะถูกย้ายไปอยู่ภายใต้มูลนิธิโอเพนซอร์ส

## อ้างอิง

## แหล่งข้อมูลอื่น
* 
* 

หมวดหมู่:ซอฟต์แวร์ AI
หมวดหมู่:ซอฟต์แวร์ 2025
หมวดหมู่:ปัญญาประดิษฐ์ 2025
หมวดหมู่:ผู้ช่วยเสมือน
หมวดหมู่:ซอฟต์แวร์แบบเอเจนต์
หมวดหมู่:ปัญญาประดิษฐ์โอเพนซอร์ส
เวนวิลล์จีซัสบริงเดอะพอร์กช็อปส์?

***เวนวิลล์จีซัสบริงเดอะพอร์กช็อปส์?*** (; ค.ศ. 2004) เป็นหนังสือเล่มที่สี่และเล่มรองสุดท้ายที่เขียนโดยจอร์จ คาร์ลิน เขาคิดชื่อนี้ขึ้นมาเพราะทำให้ศาสนาอับราฮัมทั้งหมดขุ่นเคือง (คริสต์ ยูดาห์ และอิสลาม) หนังสือเล่มนี้ในตอนแรกไม่ได้วางขายที่ Wal-Mart เพราะหน้าปกซึ่งเป็นภาพวาด*[[อาหารค่ำมื้อสุดท้าย (เลโอนาร์โด)|อาหารค่ำมื้อสุดท้าย]]*ของดาวินชี แสดงให้เห็นคาร์ลินนั่งอยู่ข้างที่นั่งว่างของพระเยซู เป็นหนังสือเล่มที่สามของคาร์ลิน เล่มก่อนหน้าคือ *[[นาปาล์มแอนด์ซิลลีพุตตี]]* (2001) และ *[[เบรนดร็อปปิงส์]]* (1997) ตามมาด้วยการตีพิมพ์หลังมรณกรรมใน ค.ศ. 2009 ของ *[[Last Words (book)|ลาสต์เวิร์ดส์]]* ที่ "ค่อนข้างเป็นชีวประวัติ"

หนังสือเล่มนี้ส่วนใหญ่เขียนในสไตล์เดียวกับหนังสือเล่มอื่น ๆ ของคาร์ลิน แต่มีความแตกต่างทางด้านเนื้อหาที่น่าสนใจอยู่บ้าง โดยทั่วไปแล้ว โทนหนังสือเล่มนี้มืดมนและวิพากษ์วิจารณ์ในแง่ของมุมมองต่อการเมืองและสังคมมากกว่าหนังสือเล่มก่อน ๆ ของเขา นอกจากนี้ เนื้อหาส่วนใหญ่ของหนังสือยังมุ่งเน้นไปที่การเกลื่อนคำ ทั้งที่ใช้ในการโฆษณาและในภาษาที่ถูกต้องตามหลักการทางการเมือง หนังสือเล่มนี้ยังรวบรวมเนื้อหาการแสดงตลกเดี่ยวของคาร์ลินตลอดอาชีพการงานของเขา โดยนำเอาส่วนต่าง ๆ จากการแสดงล่าสุดของเขา รวมถึงการแสดงในช่วงแรก ๆ ของเขามาด้วย

ฉบับหนังสือเสียงที่คาร์ลินอ่านก็เผยแพร่ในเวลาเดียวกันที่หนังสือนี้ออกเผยแพร่

## อ้างอิง

## แหล่งข้อมูลอื่น
* เว็บไซต์ทางการของจอร์จ คาร์ลิน
* 

หมวดหมู่:หนังสือที่วิจารณ์ศาสนาคริสต์
หมวดหมู่:หนังสือที่วิจารณ์ศาสนายูดาห์
หมวดหมู่:หนังสือที่วิจารณ์ศาสนาอิสลาม
หมวดหมู่:หนังสือที่วิจารณ์อนุรักษนิยมในประเทศสหรัฐ
หมวดหมู่:หนังสือโดยจอร์จ คาร์ลิน
หมวดหมู่:หนังสือสุขนาฏกรรม
หมวดหมู่:คำวิจารณ์ต่อความถูกต้องทางการเมือง
หมวดหมู่:การเกลื่อนคำ
ช็องฮัน

**ยุน ช็อง-ฮัน** (; เกิด 4 ตุลาคม ค.ศ. 1995) หรือที่รู้จักในชื่อบนเวทีว่า **ช็องฮัน** เป็นนักร้องชาวเกาหลีใต้ สังกัดเพลดิสเอนเตอร์เทนเมนต์ เขาเป็นสมาชิกของวงบอยแบนด์เกาหลีใต้เซเวนทีน ในยูนิตโวคอลทีม และเป็นสมาชิกของซับยูนิตลำดับที่สองชื่อ เจxดับเบิลยู

## ชีวิตช่วงต้นและการศึกษา
ยุน จ็องฮัน เกิดเมื่อวันที่ 4 ตุลาคม ค.ศ. 1995 ที่ฮวาซอง ประเทศเกาหลีใต้ เขามีน้องสาวหนึ่งคน เขาศึกษาที่โรงเรียนมัธยมฮยังนัม และสำเร็จการศึกษาในปี ค.ศ. 2014 สาขาวิทยาศาสตร์ธรรมชาติ  

ในปี ค.ศ. 2022 เขาเข้าศึกษาระดับปริญญาโทที่มหาวิทยาลัยอันยาง สาขาเคป็อปและบริหารธุรกิจ ภายใต้ภาควิชาดนตรีประยุกต์

## ผลงานการแสดง

### รายการโทรทัศน์

### เว็บโชว์

### วิทยุ

## อ้างอิง

หมวดหมู่:สมาชิกวง Seventeen (วงดนตรีเกาหลีใต้)
หมวดหมู่:ศิลปินในสังกัด Pledis Entertainment
หมวดหมู่:ไอดอลชายชาวเกาหลีใต้
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:เกิดปี 1995
หมวดหมู่:บุคคลที่ยังมีชีวิตอยู่
คริมสัน

**คริมสัน** (Crimson) เป็นสีแดงที่มีความเข้มลึกและออกไปทางสีม่วง

เดิมทีคำนี้หมายถึงสีของสีย้อมคาร์มีสที่ผลิตจากแมลงเกล็ดชนิด *[[Kermes vermilio]]* แต่ปัจจุบันชื่อดังกล่าวยังใช้เป็นคำทั่วไปเรียกเฉดสีแดงที่มีโทนน้ำเงินเล็กน้อย ซึ่งอยู่ระหว่างสีแดงกับสีโรส นอกจากนี้ยังเป็นสีประจำชาติของประเทศเนปาล

## ในธรรมชาติ
*คริมสันไทด์ (Crimson tide) ซึ่งบางครั้งเกิดขึ้นตามชายหาด มีสาเหตุมาจากสาหร่ายชนิดหนึ่งที่เรียกว่า *[[Karenia brevis]]*

*นกคริมสันโรเซลลา เป็นชนิดย่อยของนกแก้วที่พบได้ทั่วไปในประเทศออสเตรเลีย
*นกกินปลีคริมสัน เป็นนกประจำชาติของประเทศสิงคโปร์
*นกโกโนเลกอกคริมสัน เป็นนกบูชเชอร์ไชร์กในทวีปแอฟริกาที่มีอกสีคริมสันสดใส
*คริมสันโคลเวอร์ (*[[Trifolium incarnatum]]*) เป็นพืชตระกูลโคลเวอร์ที่มีถิ่นกำเนิดในทวีปยุโรป
*คริมสันกลอรีไวน์ (*[[Vitis coignetiae]]*) เป็นไม้เถาที่มีถิ่นกำเนิดในทวีปเอเชีย
*Hind's Crimson Star เป็นชื่อเรียกอีกชื่อหนึ่งของดาวแปรแสงสีส้มแดงเข้ม R Leporis

## อ้างอิง

ดแดง
หมวดหมู่:สเปกตรัมแสง
หมวดหมู่:ระดับคล้ำสีชมพู
หมวดหมู่:ระดับคล้ำสีแดง
หมวดหมู่:รุ้งกินน้ำ
หมวดหมู่:สีที่ใช้ในเว็บ
เฉดสีแดง

เฉดต่าง ๆ ของสีแดงอาจแตกต่างกันในด้านเฉดสี (สีสัน), ความอิ่มสี (หรือเรียกว่า ความอิ่มตัวของสี, ความเข้มสี หรือ ความจัดจ้านของสี) ความสว่าง (หรือเรียกว่า ค่าความสว่าง, โทนสี หรือ ความสุกสว่าง) หรือแตกต่างกันสองหรือสามคุณสมบัตินี้พร้อมกัน ความแตกต่างของค่าแสงยังเรียกว่า ทินต์และเชด โดย *ทินต์* คือสีแดงหรือสีอื่นที่ผสมกับสีขาว ส่วน *เชด* คือสีที่ผสมกับสีดำ ตัวอย่างสีจำนวนมากจากความหลากหลายเหล่านี้แสดงไว้ด้านล่าง

## ในระบบสีเฉพาะ

### แดง (RGB)

**แดง (RGB)** หรือ **RGB แดง** หรือบางครั้งเรียกว่า **แดงไฟฟ้า** (เพื่อแยกจาก *แดงรงควัตถุ* ที่แสดงด้านล่าง) เป็นสีแดงที่สว่างที่สุดซึ่งสามารถแสดงผลได้บนจอคอมพิวเตอร์ สีนี้เป็นค่าประมาณของสีสเปกตรัมโทนส้มแดง

สีนี้เป็นหนึ่งในสามแม่สีของแสงร่วมกับสีเขียวและสีน้ำเงิน แม่สีเชิงบวกทั้งสามในระบบ RGB คือสีของแสงที่ถูกเลือกเพื่อให้สามารถสร้างช่วงสี (ช่วงสี) ได้กว้างที่สุดเท่าที่จะเป็นไปได้บนคอมพิวเตอร์หรือโทรทัศน์ ภายใต้ข้อจำกัดด้านพลังงาน อุปกรณ์พกพา เช่น โทรศัพท์มือถือ อาจมีช่วงสีแคบกว่านี้เนื่องจากข้อแลกเปลี่ยนระหว่างความอิ่มสีกับการใช้พลังงาน ดังนั้น “สีแดง” ของอุปกรณ์เหล่านี้อาจหม่นกว่าและออกโทนส้มมากกว่าสีแดงมาตรฐานของ sRGB

สีนี้ยังเป็นสีที่เรียกว่า *red* ในชุดสีเว็บ X11 ซึ่งถูกกำหนดขึ้นครั้งแรกในปี ค.ศ. 1987 และยังเรียกว่า *แดงวงล้อสี* โดยอยู่ที่ตำแหน่ง 0 (หรือ 360) องศาบนวงล้อสี HSV หรือที่เรียกว่า วงล้อสี RGB (ดู ภาพวงล้อสี RGB) สีคู่ตรงข้ามของมันคือสีไซแอน

## อ้างอิง

ดแดง
หมวดหมู่:สเปกตรัมแสง
หมวดหมู่:ระดับคล้ำสีชมพู
หมวดหมู่:ระดับคล้ำสีแดง
หมวดหมู่:รุ้งกินน้ำ
หมวดหมู่:สีที่ใช้ในเว็บ
สหพันธ์อเมริกันฟุตบอลนานาชาติ

**สหพันธ์อเมริกันฟุตบอลนานาชาติ** (**IFAF**) เป็นองค์กรกำกับดูแลกีฬาระหว่างประเทศของสมาคมอเมริกันฟุตบอล โดย IFAF ทำหน้าที่กำกับดูแลการจัดและส่งเสริมการแข่งขันระดับนานาชาติทั้งหมด ทั้งประเภทปะทะและไม่ปะทะ รวมถึงอเมริกันฟุตบอลชิงแชมป์โลกซึ่งจัดขึ้นทุกสี่ปี

สหพันธ์อเมริกันฟุตบอลนานาชาติได้รับสถานะสมาชิกชั่วคราวของสปอร์ตแอคคอร์ด ในปี ค.ศ. 2003 และเป็นสมาชิกเต็มรูปแบบในปี ค.ศ. 2005 ในปี ค.ศ. 2023 IFAF ได้รับการรับรองอย่างเป็นทางการจากคณะกรรมการโอลิมปิกสากล (IOC) ให้เป็นสหพันธ์กีฬานานาชาติและในปีเดียวกันแฟลกฟุตบอล ได้รับการคัดเลือกให้เป็นหนึ่งในห้าชนิดกีฬาใหม่สำหรับการแข่งขันโอลิมปิกฤดูร้อน ลอสแอนเจลิส 2028 สำนักงานใหญ่ขององค์กรได้ย้ายไปยังโลซานน์ ประเทศสวิตเซอร์แลนด์ ในปี ค.ศ. 2026

## โครงสร้างและองค์กร
สหพันธ์อเมริกันฟุตบอลนานาชาติรับรองสาขาภูมิภาคต่าง ๆ ดังต่อไปนี้ และมีสมาชิกทั้งหมด 78 ประเทศ ณ เดือนสิงหาคม ค.ศ. 2025:

* ไอเอฟเอเอฟ แอฟริกา: 11
* ไอเอฟเอเอฟ อเมริกา: 18
* ไอเอฟเอเอฟ เอเชีย: 13
* ไอเอฟเอเอฟ ยุโรป: 30 (อเมริกันฟุตบอลชิงแชมป์แห่งชาติยุโรป)
* ไอเอฟเอเอฟ โอเชียเนีย: 6

## อ้างอิง

## แหล่งข้อมูลอื่น
* 

หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
สหพันธ์สกีภูเขานานาชาติ

**สหพันธ์สกีภูเขานานาชาติ** (**ISMF**) เป็นองค์กรกำกับดูแลระดับนานาชาติที่รับผิดชอบการแข่งขันสกีภูเขา โดยมีวัตถุประสงค์หลักเพื่อส่งเสริม กำกับดูแล และพัฒนากีฬาสกีภูเขาทั่วโลก

ในปี ค.ศ. 2026 กีฬานี้จะถูกบรรจุในโปรแกรมการแข่งขันโอลิมปิกฤดูหนาว มิลาน–คอร์ตินา 2026

## ประวัติ
**สภานานาชาติว่าด้วยการแข่งขันสกีภูเขา** (International Council for Ski Mountaineering Competitions; ISMC) ก่อตั้งขึ้นในปี ค.ศ. 1999 ในฐานะหน่วยงานภายในของสหพันธ์ปีนเขาและอัลไพน์นานาชาติ (UIAA) โดย ISMC ถูกจัดตั้งขึ้นเพื่อกำกับดูแลและบริหารกีฬาสกีภูเขา แทนที่ "คณะกรรมการการแข่งขันสกีภูเขานานาชาติ" (CISAC) ซึ่งก่อตั้งขึ้นเมื่อปี ค.ศ. 1988 ที่บาร์เซโลนา

เมื่อวันที่ 6 ตุลาคม ค.ศ. 2007 ที่ประชุมสมัชชาใหญ่ของ UIAA ได้อนุมัติข้อบังคับฉบับใหม่ ซึ่งกำหนดตำแหน่ง "สมาชิกหน่วย" ขึ้น ส่งผลให้จำเป็นต้องจัดตั้ง "สหพันธ์การแข่งขันนานาชาติที่มีสถานะนิติบุคคลของตนเอง" ภายใต้ชื่อ **สหพันธ์สกีภูเขานานาชาติ** (International Ski Mountaineering Federation; ISMF)

ที่ประชุมสภาร่างรัฐธรรมนูญของสมาชิก ISMF ซึ่งจัดขึ้นเมื่อวันที่ 27 กุมภาพันธ์ ค.ศ. 2008 ณ ช็องเปรี เขตปอร์ตดูโซเลย (ประเทศสวิตเซอร์แลนด์) มีมติให้ดำเนินการบริหารการแข่งขันสกีภูเขาต่อไปในฐานะสหพันธ์นานาชาติที่มีสถานะนิติบุคคลของตนเอง

ปัจจุบัน ISMF เป็นสมาคมไม่แสวงหากำไร มีสำนักงานใหญ่ตามกฎหมายอยู่ที่โลซานน์ และมีสำนักงานบริหารตั้งอยู่ที่มอนโดวี (ประเทศอิตาลี)

## อ้างอิง

## แหล่งข้อมูลอื่น
* 

หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
หฺวาง จฺวี๋

**หฺวาง จฺวี๋** (28 กันยายน ค.ศ. 1938 – 2 มิถุนายน ค.ศ. 2007) เป็นนักการเมืองชาวจีนและผู้นำระดับสูงในพรรคคอมมิวนิสต์จีน (CCP) เขาเป็นหนึ่งในสมาชิกเก้าคนของคณะกรรมาธิการสามัญประจำกรมการเมืองพรรคคอมมิวนิสต์จีน องค์กรตัดสินใจสูงสุดของจีน ตั้งแต่ ค.ศ. 2002 กระทั่งเสียชีวิตใน ค.ศ. 2007 และยังดำรงตำแหน่งรองนายกรัฐมนตรีคนที่ 1 ของจีนโดยตั้งแต่ ค.ศ. 2003 เขาเสียชีวิตในตำแหน่งก่อนที่จะครบวาระการดำรงตำแหน่งในคณะกรรมาธิการสามัญฯ และรองนายกรัฐมนตรี

หฺวางซึ่งเป็นวิศวกรไฟฟ้าโดยอาชีพ เป็นคนสนิทของเจียง เจ๋อหมิน ผู้นำพรรค ซึ่งเป็นผู้ที่เขามีบุญคุณในการก้าวขึ้นสู่อำนาจ เขาเคยดำรงตำแหน่งนายกเทศมนตรีเซี่ยงไฮ้ตั้งแต่ ค.ศ. 1991 ถึง1994 จากนั้นดำรงตำแหน่งเลขาธิการพรรคคอมมิวนิสต์ประจำนครแห่งนี้ตั้งแต่ ค.ศ. 1994 ถึง 2002 เส้นทางอาชีพของหฺวางในเซี่ยงไฮ้รวมถึงการที่ครอบครัวของเขาถูกกล่าวหาว่ามีส่วนเกี่ยวข้องในหลายคดีทุจริตในเมืองนี้ก่อให้เกิดข้อโต้แย้ง หลัง ค.ศ. 2002 หฺวางปรากฏตัวในฐานะหนึ่งในสมาชิกที่เป็นที่นิยมน้อยที่สุดและมีความเป็นฝักเป็นฝ่ายมากที่สุดในบรรดาผู้นำระดับสูงของจีน และถูกระบุโดยผู้สังเกตการณ์ว่าเป็น "แกนหลัก" ของกลุ่มเซี่ยงไฮ้

## ดูเพิ่ม
*การเมืองจีน

## อ้างอิง

## แหล่งข้อมูลอื่น
* biography @ Biography, ChinaVitae.com 
* Huang Ju's official biography 
* Huang Ju's legacy in Shanghai 

หมวดหมู่:นายกเทศมนตรีในจีนในคริสต์ศตวรรษที่ 20
หมวดหมู่:นักการเมืองพรรคคอมมิวนิสต์จีนจากมณฑลเจ้อเจียง
หมวดหมู่:ผู้เสียชีวิตจากมะเร็งตับอ่อนในประเทศจีน
หมวดหมู่:ผู้แทนในการประชุมสภาแห่งชาติพรรคคอมมิวนิสต์จีนครั้งที่ 16
หมวดหมู่:ผู้แทนสภาประชาชนแห่งชาติชุดที่ 8
หมวดหมู่:ผู้แทนสภาประชาชนแห่งชาติชุดที่ 9
หมวดหมู่:ผู้แทนสภาประชาชนแห่งชาติชุดที่ 10
หมวดหมู่:รองนายกรัฐมนตรีจีนคนที่ 1
หมวดหมู่:วิศวกรจากมณฑลเจ้อเจียง
หมวดหมู่:นายกเทศมนตรีเซี่ยงไฮ้
หมวดหมู่:สมาชิกกรมการเมืองพรรคคอมมิวนิสต์จีนชุดที่ 14
หมวดหมู่:สมาชิกกรมการเมืองพรรคคอมมิวนิสต์จีนชุดที่ 15
หมวดหมู่:สมาชิกคณะกรรมาธิการสามัญประจำกรมการเมืองพรรคคอมมิวนิสต์จีนชุดที่ 16
หมวดหมู่:นักการเมืองจากเจียซิง
หมวดหมู่:เลขาธิการพรรคคอมมิวนิสต์ประจำเซี่ยงไฮ้
หมวดหมู่:ศิษย์เก่ามหาวิทยาลัยชิงหฺวา
หมวดหมู่:สมาชิกสามัญคณะกรรมการพรรคคอมมิวนิสต์จีนประจำเทศบาลนครเซี่ยงไฮ้
สภาคริกเกตนานาชาติ

**สภาคริกเกตนานาชาติ** (**ICC**) เป็นองค์กรกำกับดูแลกีฬาระดับโลกของกีฬาคริกเกต ก่อตั้งขึ้นในชื่อ การประชุมคริกเกตจักรวรรดิ เมื่อปี ค.ศ. 1909 โดยผู้แทนจากออสเตรเลีย อังกฤษ และแอฟริกาใต้ ต่อมาในปี ค.ศ. 1965 ได้เปลี่ยนชื่อเป็น การประชุมคริกเกตนานาชาติ และใช้ชื่อปัจจุบันในปี ค.ศ. 1987 ปัจจุบันมีสำนักงานใหญ่ตั้งอยู่ที่ดูไบ สหรัฐอาหรับเอมิเรตส์

ปัจจุบัน สภาคริกเกตนานาชาติมีสมาชิก 110 ประเทศ แบ่งเป็น สมาชิกเต็มรูปแบบ 12 ชาติ ซึ่งสามารถแข่งขันในรูปแบบเทสต์คริกเกต และสมาชิกสมทบ 98 ชาติ โดยสหพันธ์คริกเกตติมอร์-เลสเต เป็นสมาชิกสมทบล่าสุด ณ ปี ค.ศ. 2025 ICC มีหน้าที่จัดและกำกับดูแลการแข่งขันระดับนานาชาติที่สำคัญ ได้แก่ เวิลด์คัพประเภทวันเดย์ชาย, เวิลด์คัพวันเดย์หญิง, ที20 เวิลด์คัพชาย, ที20 เวิลด์คัพหญิง, เวิลด์เทสต์แชมเปียนชิป, แชมเปียนส์โทรฟีชาย และ แชมเปียนส์โทรฟีหญิง

สภาคริกเกตนานาชาติยังแต่งตั้งผู้ตัดสินและกรรมการสำหรับการแข่งขันเทสต์ แมตช์, วันเดย์อินเตอร์เนชันแนล (ODI) และ ทเวนตี20 อินเตอร์เนชันแนล (T20I) รวมถึงประกาศใช้ประมวลจริยธรรมสภาคริกเกตนานาชาติ เพื่อกำหนดมาตรฐานทางวินัยของคริกเกตนานาชาติ และประสานงานต่อต้านการทุจริตและการล็อกผลการแข่งขันผ่านหน่วยต่อต้านคอร์รัปชันและความมั่นคงขององค์กร

สภาคริกเกตนานาชาติไม่ได้ควบคุมการแข่งขันแบบทวิภาคีระหว่างประเทศสมาชิก (ซึ่งรวมถึงการแข่งขันเทสต์นอกเหนือจากรอบชิงชนะเลิศเวิลด์เทสต์แชมเปียนชิป) และไม่ได้กำกับดูแลคริกเกตภายในประเทศของสมาชิก กติกาการแข่งขันกติกาคริกเกต ยังคงอยู่ภายใต้การดูแลของชมรมคริกเกตแมรีลีโบน มาตั้งแต่ปี ค.ศ. 1788

ตำแหน่งประธานเป็นผู้บริหารคณะกรรมการบริหาร โดยหลังการปรับโครงสร้างในปี ค.ศ. 2014 บทบาทประธานสภาคริกเกตนานาชาติกลายเป็นตำแหน่งกิตติมศักดิ์ และในปี ค.ศ. 2016 ตำแหน่งดังกล่าวถูกยกเลิก ปัจจุบัน ซันโจก กุปตา ดำรงตำแหน่งประธานเจ้าหน้าที่บริหารลำดับที่เจ็ดของ ICC ตั้งแต่วันที่ 7 กรกฎาคม ค.ศ. 2025 โดยมีบทบาทในการบริหารการเติบโตของลีก T20 รักษาความสมดุลของรูปแบบการแข่งขัน ส่งเสริมการบรรจุคริกเกตในโอลิมปิก และขยายการมีส่วนร่วมในระดับโลก

## อ้างอิง

## แหล่งข้อมูลอื่น
*ICC Crictos Launch with Fancraze
*
*
*

หมวดหมู่:องค์กรกีฬา
ลาครอสโลก

**ลาครอสโลก** (; **WL**) เดิมชื่อ **สหพันธ์ลาครอสนานาชาติ** (Federation of International Lacrosse: FIL) เป็นองค์กรกำกับดูแลกีฬาลาครอสในระดับนานาชาติ รับผิดชอบการแข่งขันลาครอสประเภทชาย, หญิง และในร่ม ก่อตั้งขึ้นเมื่อวันที่ 30 กันยายน ค.ศ. 2008 จากการควบรวมขององค์กรลาครอสนานาชาติฝ่ายชายและฝ่ายหญิงที่แยกกันอยู่ก่อนหน้านี้ มีสำนักงานใหญ่ตั้งอยู่ที่โคโลราโดสปริงส์ รัฐโคโลราโด สหรัฐอเมริกา

เวิลด์ลาครอสมีสมาชิก 92 ประเทศ องค์กรนี้เป็นองค์กรกีฬานานาชาติแห่งเดียวที่รับรองชนเผ่าเฟิสต์เนชันส์และชนพื้นเมืองอเมริกันในฐานะชาติอธิปไตย โดยทีม เฮาเดอโนซอว์นีเนชันแนลส์ของเฟิสต์ เนชันส์ ลาครอส แอสโซซิเอชัน เป็นตัวแทนของชนเผ่าเฮาเดโนซอว์นีในนครนิวยอร์กและรัฐออนแทรีโอ

ลาครอสโลกได้รับสถานะการรับรองชั่วคราวจากคณะกรรมการโอลิมปิกสากลในเดือนพฤศจิกายน ค.ศ. 2018 ต่อมาในเดือนพฤษภาคม ค.ศ. 2019 สหพันธ์ลาครอสนานาชาติได้ปรับภาพลักษณ์องค์กรและเปลี่ยนชื่อเป็นลาครอสโลก

ในเดือนมีนาคม พ.ศ. 2565 จากเหตุการณ์การรุกรานยูเครนโดยรัสเซีย พ.ศ. 2565 ทีม นักกีฬา และเจ้าหน้าที่จากรัสเซียถูกระงับการเข้าร่วมการแข่งขันและรอบคัดเลือกของเวิลด์ลาครอส และมีมติว่าจะไม่จัดการแข่งขันของเวิลด์ลาครอสหรือสหพันธ์ลาครอสยุโรปในรัสเซีย

## อ้างอิง

## แหล่งข้อมูลอื่น
* 
* 2018-19 Annual Report 

หมวดหมู่:องค์กรกีฬา
สโมสรฟุตบอลอินเตอร์นาซิอองนาล เด โบโกตา

**สโมสรฟุตบอลอินเตอร์นาซิอองนาล เด โบโกตา** เป็นสโมสรฟุตบอลอาชีพของประเทศโคลอมเบียที่ตั้งอยู่ในกรุงโบโกตา ก่อตั้งขึ้นเมื่อวันที่ 10 ธันวาคม ค.ศ. 2025 และลงแข่งขันในกาเตโกรีอา ปรีเมรา อา ซึ่งเป็นลีกสูงสุดของประเทศโคลอมเบีย สโมสรแห่งนี้สืบทอดจากสโมสรฟุตบอลลา เอกีดัด ซึ่งลงแข่งขันในลีกระหว่างปี ค.ศ. 2007 ถึง ค.ศ. 2025 ก่อนที่จะมีการเปลี่ยนชื่อและปรับโครงสร้างสโมสร ภายหลังการเข้าซื้อกิจการโดยไทลิส–พอร์เตอร์ กลุ่มทุนจากสหรัฐอเมริกา

## ประวัติ
สโมสรฟุตบอลอินเตอร์นาซิอองนาล เด โบโกตา ก่อตั้งขึ้นโดย ไทลิส–พอร์เตอร์ กรุป กลุ่มทุนจากสหรัฐอเมริกาซึ่งนำโดยอัล ไทลิส นักลงทุนด้านอสังหาริมทรัพย์และแซม พอร์เตอร์ ผู้บริหารสโมสรฟุตบอลคลับ เนกาซา โดยยังมีนักลงทุนรายอื่นร่วมด้วย อาทิ นักแสดงอีวา ลองโกเรีย, ไรอัน เรย์โนลส์ และร็อบ แมคเอลเฮนนีย์, จัสติน เวอร์แลนเดอร์ นักเบสบอลเมเจอร์ลีกในตำแหน่งพิทเชอร์ พร้อมด้วยนางแบบชื่อดัง เคท อัพตัน ซึ่งเป็นภรรยาของเขา ตลอดจนสก็อตต์ แกลโลเวย์ ศาสตราจารย์แห่งมหาวิทยาลัยนิวยอร์ก ทั้งนี้ ภายหลังจากที่กลุ่มทุนดังกล่าวได้เข้าซื้อสโมสรลา เอกีดัด แห่งกาตาโตรีอา ปรีเมรา อา เมื่อต้นปี ค.ศ. 2025

## อ้างอิง

อินเตอร์นาซิอองนาล เด โบโกตา
หมวดหมู่:สโมสรฟุตบอลในประเทศโคลอมเบีย
มาร์กาเร็ต โพล เคาน์เตสแห่งซอลส์บรี

**มาร์กาเร็ต แพลนทาเจเน็ต เคาน์เตสที่ 8 แห่งซอลส์เบอรี** (14 สิงหาคม ค.ศ. 1473 – 27 พฤษภาคม ค.ศ. 1541) เป็นพระธิดาในจอร์จ แพลนทาเจเน็ต ดยุกแห่งแคลเรนซ์ (พระอนุชาใน พระเจ้าเอ็ดเวิร์ดที่ 4 แห่งอังกฤษและพระเจ้าริชาร์ดที่ 3 แห่งอังกฤษ ) กับ อิซาเบล เนวิลล์ ดัชเชสแห่งแคลเรนซ์ ผู้เป็นพระชายา พระนางสมรสกับริชาร์ด โพล จึงเป็นที่รู้จักในนาม **มาร์กาเร็ต โพล** พระนางเป็น 1 ในสองสตรีที่เป็นขุนนางโดยชอบธรรม โดยไม่ต้องผ่านการสมรสจากสภาขุนนาง และเป็นอดีตรัชทายาทอังกฤษ ก่อนจะถูกตัดสิทธิ์จากการสำเร็จโทษของพระบิดาพระนาง

พระนางเป็นหนึ่งในสมาชิกของราชวงศ์แพลนทาเจเน็ต ที่รอดมาจากสงครามดอกกุหลาบ ก่อนที่จะถูกสำเร็จโทษในปี ค.ศ. 1541 จากพระราชบัญชาของพระเจ้าเฮนรีที่ 8 แห่งอังกฤษ  ซึ่งเป็นพระราชโอรสของพระญาติชั้นที่หนึ่งของพระนางคือ เอลิซาเบธแห่งยอร์ก สมเด็จพระสันตะปาปาเลโอที่ 13 ทรงมีการประกาศเป็นบุญราศี ว่าพระนางเป็นผู้พลีชีพเพื่อคริสตจักรคาทอลิก เมื่อวันที่ 29 ธันวาคม ค.ศ. 1886 และ เรจินัลด์ โพล หนึ่งในโอรสพระนางก็เป็น อาร์ชบิชอปแห่งแคนเทอร์เบอรีคนสุดท้าย ที่อยู่ในนิกายโรมันคาทอลิก

## อ้างอิง

หมวดหมู่:รัชทายาทอังกฤษ
หมวดหมู่:ขุนนางอังกฤษ
หมวดหมู่:บุคคลในสงครามดอกกุหลาบ
หมวดหมู่:บุคคลในคริสต์ศตวรรษที่ 15
หมวดหมู่:ผู้ถูกประหารชีวิตในอังกฤษ
หมวดหมู่:ราชวงศ์ยอร์ก
หมวดหมู่:ราชวงศ์แพลนทาเจเน็ต
สควอชโลก

**สควอชโลก** () เป็นชื่อทางการค้าของ **เวิลด์ สควอช เฟเดอเรชัน จำกัด** ทำหน้าที่เป็นองค์กรกำกับดูแลกีฬาระดับนานาชาติของกีฬาประเภทแร็กเกตในร่มเรียกว่าสควอช โดยได้รับการรับรองจากคณะกรรมการโอลิมปิกสากล และเป็นสมาชิกของสมาคมสหพันธ์กีฬานานาชาติและสมาคมสหพันธ์กีฬานานาชาติที่คณะกรรมการโอลิมปิกสากลให้การรับรอง

## ประวัติ
ในระยะแรก กีฬาสควอชนานาชาติอยู่ภายใต้การควบคุมของสควอช แร็กเกตส์ แอสโซซิเอชัน ออฟ อิงแลนด์ และยูไนเต็ด สเตตส์ สควอช แร็กเกตส์ แอสโซซิเอชัน ในปี ค.ศ. 1966 ผู้แทนกีฬาจากออสเตรเลีย สหราชอาณาจักร อินเดีย นิวซีแลนด์ ปากีสถาน แอฟริกาใต้ สหรัฐอเมริกา แคนาดา และสาธารณรัฐอาหรับรวมตัวกันที่กรุงลอนดอน เพื่อรองรับการเติบโต รวมทั้งส่งเสริมและประสานงานกีฬานี้ จึงมีมติจัดตั้งสมาคมแร็กเกตสควอชนานาชาติ (ISRF) โดยมีการประชุมครั้งแรกเมื่อวันที่ 5 มกราคม ค.ศ. 1967

ต่อมาในปี ค.ศ. 1992 ได้เปลี่ยนชื่อเป็น สหพันธ์สควอชโลก และในปี ค.ศ. 2025 ได้รีแบรนด์เปลี่ยนชื่อเป็น สควอชโลก เพื่อเป็นส่วนหนึ่งของการเตรียมความพร้อมสำหรับการเปิดตัวกีฬานี้ในโอลิมปิก

องค์กรมีสำนักงานตั้งอยู่ที่เฮสติงส์ ประเทศอังกฤษ สนามสควอชแห่งแรกถูกสร้างขึ้นในอังกฤษเมื่อปี ค.ศ. 1865 ปัจจุบันมีสนามประมาณ 50,000 แห่งในมากกว่า 185 ประเทศทั่วโลก และ ณ ปี ค.ศ. 2026 มีสหพันธ์สมาชิกจำนวน 115 แห่ง

## อ้างอิง

## แหล่งข้อมูลอื่น
* เว็บไซต์หลัก

หมวดหมู่:องค์กรกีฬา
สมาชิกอิสระของสมาคมสหพันธ์กีฬานานาชาติ

**สมาชิกอิสระของสมาคมสหพันธ์กีฬานานาชาติ** (; AIMS) เป็นองค์กรกีฬานานาชาติที่ก่อตั้งขึ้นในปี ค.ศ. 2009 เพื่อเป็นตัวแทนของสหพันธ์กีฬาที่ขณะนั้นยังไม่ได้รับการรับรองจากคณะกรรมการโอลิมปิกสากล (IOC) โดยเป็นหนึ่งในผู้มีส่วนได้ส่วนเสียของSportAccord

ณ เดือนมีนาคม ค.ศ. 2025 มีสหพันธ์สมาชิกจำนวนเก้าแห่งที่ได้รับการรับรองจาก IOC แล้ว และในจำนวนนี้มีสามชนิดกีฬาที่ได้รับบรรจุเข้าสู่โปรแกรมการแข่งขันกีฬาโอลิมปิก

## สภา AIMS
สภาประกอบด้วย ประธาน รองประธานคนที่หนึ่ง รองประธานคนที่สอง เลขาธิการ และเหรัญญิก

## สมาชิก

AIMS เป็นผู้มีส่วนได้ส่วนเสียของ SportAccord ซึ่งเป็นตัวแทนของสหพันธ์กีฬาที่ขณะนั้นยังไม่ได้รับการรับรองจากคณะกรรมการโอลิมปิกสากล (IOC) ณ เดือนมีนาคม ค.ศ. 2025 AIMS มีสหพันธ์สมาชิกเต็มรูปแบบจำนวน 21 แห่ง

## หมายเหตุ

## อ้างอิง

หมวดหมู่:องค์กรกีฬา
องค์กรกำกับดูแลกีฬา

**องค์กรกำกับดูแลกีฬา** เป็นองค์กรด้านกีฬาที่มีหน้าที่กำกับ ควบคุม หรือให้การรับรองการแข่งขัน

องค์กรกำกับดูแลกีฬามีหลายรูปแบบและมีหน้าที่ด้านกฎระเบียบที่แตกต่างกัน รวมถึงการดำเนินการทางวินัยเมื่อมีการละเมิดกติกา และการพิจารณาแก้ไขกฎของกีฬาประเภทนั้นที่ตนดูแล องค์กรกำกับดูแลมีขอบเขตอำนาจแตกต่างกัน บางแห่งดูแลกีฬาหลายประเภทในระดับนานาชาติ เช่น คณะกรรมการโอลิมปิกสากล และ คณะกรรมการพาราลิมปิกสากล ขณะที่บางแห่งดูแลเพียงกีฬาประเภทเดียวในระดับชาติ เช่น รักบี้ฟุตบอลลีก องค์กรระดับชาติโดยมากต้องขึ้นตรงหรือเป็นสมาชิกขององค์กรนานาชาติในกีฬาประเภทเดียวกัน สหพันธ์กีฬานานาชาติแห่งแรก ๆ ก่อตั้งขึ้นในช่วงปลายคริสต์ศตวรรษที่ 19

## ประเภทขององค์กรกำกับดูแลกีฬา
กีฬาทุกประเภทจะมีองค์กรกำกับดูแลที่แตกต่างกัน ซึ่งสามารถกำหนดแนวทางการดำเนินงานของกีฬานั้นผ่านสโมสรและสมาคมในสังกัด ทั้งนี้เนื่องจากกีฬามีระดับความยากและทักษะที่แตกต่างกัน องค์กรจึงอาจจัดโครงสร้างผู้เล่นตามระดับความสามารถและช่วงอายุได้ โดยองค์กรกำกับดูแลกีฬามีหลายประเภท

### สหพันธ์กีฬานานาชาติ
สหพันธ์กีฬานานาชาติ เป็นองค์กรไม่แสวงหากำไรที่ไม่ขึ้นกับรัฐบาล สำหรับกีฬาประเภทใดประเภทหนึ่ง (หรือกลุ่มกีฬาที่มีลักษณะคล้ายกัน เช่น กีฬาทางน้ำ หรือ สกี) และทำหน้าที่บริหารกีฬานั้นในระดับสูงสุด สหพันธ์เหล่านี้ทำงานเพื่อกำหนดกติกามาตรฐานร่วมกัน ส่งเสริมกีฬาของตน และจัดการแข่งขันระดับนานาชาติ สหพันธ์กีฬานานาชาติยังเป็นผู้แทนกีฬาของตนในระดับโอลิมปิกในกรณีที่กีฬานั้นได้รับการบรรจุในกีฬาโอลิมปิก

สหพันธ์กีฬานานาชาติประมาณ 30 แห่งตั้งอยู่ในประเทศสวิตเซอร์แลนด์ โดยราว 20 แห่งตั้งอยู่ในเขตโลซาน ซึ่งเป็นที่ตั้งของคณะกรรมการโอลิมปิกสากล

สหพันธ์นานาชาติของกีฬาที่ไม่ได้เข้าร่วมในกีฬาโอลิมปิกจะอยู่ภายใต้การบริหารขององค์กรที่มีบทบาทเทียบเท่ากับคณะกรรมการโอลิมปิกสากล เช่น สปอร์ตแอคคอร์ด

โดยทั่วไป สหพันธ์นานาชาติจะจัดโครงสร้างองค์กรเป็นฝ่ายนิติบัญญัติและฝ่ายบริหารในระดับสูงสุด ฝ่ายนิติบัญญัติมักเรียกว่า “สภาคองเกรส” หรือ “ที่ประชุมใหญ่” ของสหพันธ์นานาชาติ ซึ่งมีหน้าที่กำหนดนโยบายด้านกีฬาขององค์กร ประกอบด้วยสหพันธ์ระดับชาติทั้งหมด โดยแต่ละประเทศมีหนึ่งเสียงลงคะแนน ส่วนฝ่ายบริหาร ซึ่งมักเรียกว่า “คณะมนตรี” หรือ “คณะกรรมการบริหาร” จะประกอบด้วยสมาชิกที่ได้รับการเลือกตั้งจากฝ่ายนิติบัญญัติ และมีหน้าที่กำกับ ดูแล บริหารจัดการ และเป็นผู้แทนของสหพันธ์

## อ้างอิง

หมวดหมู่:องค์กรกีฬา
สฺวี ไฉโฮ่ว

**สฺวี ไฉโฮ่ว** (; มิถุนายน ค.ศ. 1943 – 15 มีนาคม ค.ศ. 2015) เป็นนายพลชาวจีนในกองทัพปลดปล่อยประชาชน (PLA) และรองประธานคณะกรรมาธิการการทหารกลาง (CMC) สภาทหารสูงสุดของประเทศ ในฐานะรองประธานคณะกรรมาธิการการทหารกลาง เขาเป็นหนึ่งในนายทหารระดับสูงสุดของกองทัพปลดปล่อยประชาชน เขายังดำรงตำแหน่งในกรมการเมืองพรรคคอมมิวนิสต์จีนที่มีสมาชิก 25 คนตั้งแต่ ค.ศ. 2007 ถึง 2012

สฺวีเกิดในครอบครัวชนชั้นแรงงานในมณฑลเหลียวหนิง เขาใช้เวลาส่วนใหญ่ในช่วงต้นของอาชีพในภาคตะวันออกเฉียงเหนือของจีน เขาย้ายไปปักกิ่งใน ค.ศ. 1990 เพื่อดำรงตำแหน่งกรรมาธิการการเมืองของหมู่กองทัพที่ 16 ต่อมาได้ดำรงตำแหน่งบรรณาธิการของหนังสือพิมพ์หลักของกองทัพปลดปล่อยประชาชน *[[กองทัพปลดปล่อยประชาชนรายวัน|พีแอลเอเดลี]]* (*PLA Daily*) ใน ค.ศ. 1996 สฺวีกลายเป็นกรรมาธิการการเมืองของภูมิภาคทหารจี่หนาน เขาดำรงตำแหน่งรองประธานคณะกรรมาธิการการทหารกลางในเดือนกันยายน ค.ศ. 2004 และเกษียณอายุจากตำแหน่งในเดือนมีนาคม ค.ศ. 2013

ในเดือนมีนาคม ค.ศ. 2014 สฺวีถูกควบคุมตัวและถูกตั้งกรรมการสอบสวนในข้อหาต้องสงสัยว่ารับสินบน ถือเป็นหนึ่งในการสอบสวนคดีทุจริตที่โด่งดังที่สุดในประวัติศาสตร์ของกองทัพปลดปล่อยประชาชน ในเดือนมิถุนายน ค.ศ. 2014 สฺวีถูกขับออกจากพรรคคอมมิวนิสต์ มีการกล่าวหาว่าสฺวีสะสมความมั่งคั่งจำนวนมหาศาลจากการรับสินบนจำนวนมากเป็นปกติเพื่อแลกกับการเลื่อนตำแหน่งนายทหารภายใต้การบังคับบัญชาในช่วงเวลาที่เขาดำรงตำแหน่งรองประธานคณะกรรมาธิการการทหารกลาง สฺวีอยู่ระหว่างกระบวนการทางกฎหมายและเผชิญกับการถูกศาลทหารไต่สวน แต่ข้อหาทั้งหมดถูกยกฟ้องหลังจากที่เขาเสียชีวิตด้วยมะเร็งกระเพาะปัสสาวะในเดือนมีนาคม ค.ศ. 2015

## อ้างอิง

หมวดหมู่:บุคคลจากหว่าฝางเตี้ยน
หมวดหมู่:บุคคลที่ถูกขับออกจากพรรคคอมมิวนิสต์จีนในปี พ.ศ. 2557
หมวดหมู่:พลเอกกองทัพปลดปล่อยประชาชนจากมณฑลเหลียวหนิง
หมวดหมู่:นายทหารจีนที่ถูกกวาดล้าง
หมวดหมู่:สมาชิกสำนักเลขาธิการพรรคคอมมิวนิสต์จีน
หมวดหมู่:ผู้เสียชีวิตจากมะเร็งในประเทศจีน
หมวดหมู่:ผู้เสียชีวิตจากมะเร็งกระเพาะปัสสาวะ
หมวดหมู่:สมาชิกกรมการเมืองพรรคคอมมิวนิสต์จีน ชุดที่ 17
อูร์ดาร์บรุนเนอร์

thumb|right|240px|นางนอร์นทั้งสามที่บ่อน้ำอูร์ดาร์บรุนเนอร์

ในเทวตำนานนอร์ส **อูร์ดาร์บรุนเนอร์** () คือหนึ่งในสามบ่อน้ำศักดิ์สิทธิ์ที่ตั้งอยู่ใต้รากของต้นพิภพอึกก์ดราซิลล์ (Yggdrasil) โดยตั้งอยู่บริเวณรากแก้วที่แผ่ไปถึงอาสการ์เดอร์ (Ásgarðr) ดินแดนแห่งทวยเทพ บ่อน้ำแห่งนี้มีความสำคัญสูงสุดในจักรวาลนอร์ส เนื่องจากเป็นที่พำนักของนอร์น (Norns) สามนาง ได้แก่ อูร์ด (Urðr) ตัวแทนแห่งอดีตกาล, แวร์ดานดี (Verðandi) ตัวแทนแห่งปัจจุบันกาล และสกุลด์ (Skuld) ตัวแทนแห่งอนาคตกาล ผู้ทำหน้าที่ลิขิตชะตาของทวยเทพและมนุษย์ผ่านการทอเส้นใยแห่งชีวิต ซึ่งในทุกวัน นอร์นจะตักน้ำและดินโคลนสีขาวจากบ่อขึ้นมาประพรมกิ่งก้านของอึกก์ดราซิลล์เพื่อชะลอการเน่าเปื่อยและรักษาความยืนยงของต้นพิภพ 

นอกจากนี้ อูร์ดาร์บรุนเนอร์ยังเป็นที่จัดประชุมสภาเทพ ที่ซึ่งบรรดาอาศิรเทพ (Æsir) จะควบม้าข้ามสะพานบิฟร็อสต์ (Bifrǫst) มาประชุมปรึกษาหารือในเรื่องราวของจักรวาล น้ำในบ่อมีความบริสุทธิ์และศักดิ์สิทธิ์ยิ่ง เล่ากันว่าหงส์คู่หนึ่งที่อาศัยอยู่ในน้ำนี้เป็นบรรพบุรุษของหงส์ทั้งปวงในโลกมนุษย์ บ่อน้ำแห่งนี้จึงเป็นสัญลักษณ์ของจุดกำเนิดและอำนาจแห่งชะตากรรมที่ดำรงอยู่เหนือเจตจำนงของทุกสรรพสิ่ง

## อ้างอิง

Urd